ร้านอาหารญี่ปุ่นดังมาเปิดที่เซ็นทรัลเฟสฯเชียงใหม่ ต้องลองของใหม่กันหน่อยค่ะ เมนูมีให้เลือกเยอะมาก แต่ไม่มีพวกปลาดิบนะคะ มีข้าวแกงกะหรี่ อาหารเป็นชุด ถ้าสั่งแบบเดี่ยวก็ได้หรือจะเพิ่มเป็นชุดก็ได้ค่ะ ก็จะมีข้าวสวย เติมได้ไม่อั้น ซุปมิโสะ ไข่ตุ๋น ผักดอง เพิ่มมาให้ในชุด ปลาน่ากินทุกอย่างเลยค่ะ มีปลาที่ไม่เคยรู้จักเต็มไปหมด 55 ปลาชิมาฮอกเกะ ปลามาดาระ ปลามากุโระ ฯลฯ อีกเพียบค่ะ สุดท้ายก็สั่งปลาแซลมอนย่างถ่าน 555 ปลาอื่นเอาไว้รอดูรีวิวจากคนอื่นก่อนนะคะ แล้วจะตามไปกิน -_-" อยากบอกว่าเมนูที่นี่เยอะจริงๆ เลือกกันไม่ถูกเลย พนักงานแนะนำ คัตสึโทจิ เป็นเมนูยอดฮิตเลยค่ะ 
เป็นหมูคลุกเกล็ดชุบแป้งทอด ต้มในน้ำซอสสูตรพิเศษ อร่อยจริงๆค่ะ หันไปดูโต๊ะไหนก็สั่งกันแทบทุกโต๊ะ แอบถ่ายเมนูบางส่วนมาให้ดูก่อนด้วยนะคะ จะได้รู้ราคากับอาหารว่ามีอะไรบ้าง ปลาแซลมอนย่างถ่านอร่อยดีค่ะ กินไปก็ได้อารมณ์เหมือนกินถ่านไปด้วย 55 หอมๆไหม้ๆนิดๆค่ะ 
ส่วนที่ห้ามพลาดคือเมนูขนมหวานค่ะ เด่นๆก็มีไอศครีมชาเขียว ถั่วแดง ลองสั่งไอศครีมในน้ำเต้าหู้มา อร่อยมากๆๆค่ะ ตัวไอศครีมชาเขียวรสชาติเยี่ยมมาก น้ำเต้าหู้เย็นๆก็เข้มจ้นหวานดีค่ะ ถั่วแดงที่ให้มาก็อร่อย สรุปว่าชอบของหวานมากๆค่ะ ราคาก็ไม่แพงนะคะสำหรับของหวาน จานประมาณ55,75,85 จะมีวาราบิโมจิที่ราคาสูงหน่อยค่ะเป็นโมจิญี่ปุ่น ราคาจะอยู่ที่ 140 บาท 
ส่วนราคาอาหาร เฉลี่ยประมาณ 200 กว่าๆค่ะ แต่คุณภาพดีจริงๆ